Document ID: 32004R2172

KOMISJONI MÄÄRUS (EÜ) nr 2172/2004,
17. detsember 2004,
millega muudetakse Euroopa Parlamendi ja nõukogu määrust (EÜ) nr 417/2002 topeltpõhja ja -parraste või samaväärsete konstruktsiooninõuete kiirendatud järkjärgulise kasutuselevõtu kohta ühekordse põhja ja parrastega naftatankerite puhul
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 18. veebruari 2002. aasta määrust (EÜ) nr 417/2002 topeltpõhja ja -parraste või samaväärsete konstruktsiooninõuete kiirendatud järkjärgulise kasutuselevõtu kohta ühekordse põhja ja parrastega naftatankerite puhul, (1) eriti selle artiklit 11,
ning arvestades järgmist:
(1)
Määrus (EÜ) nr 417/2002 põhineb rahvusvahelise konventsiooni laevade põhjustatud merereostuse vältimise kohta (edaspidi “MARPOLI konventsioon”) I lisas üksikasjalikult kirjeldatud määratlustel ja standarditel.
(2)
Rahvusvahelise Mereorganisatsiooni merekeskkonna kaitse komitee (MEPC) võttis 4. detsembril 2003 vastu hulga MARPOLi konventsiooni I lisa muudatusi. Kõnealused muudatused jõustuvad 5. aprillil 2005.
(3)
Kõnealuseid muudatusi silmas pidades tuleb ajakohastada määruses (EÜ) nr 417/2002 esitatud viited MARPOLi konventsiooni I lisale.
(4)
Käesoleva määrusega ettenähtud meetmed on kooskõlas laevade põhjustatud merereostuse vältimise ja meresõiduohutuse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 417/2002 muudetakse järgmiselt.
1)
Artiklit 3 muudetakse järgmiselt:
a)
punktis 2 asendatakse viide “27. aprilli 2001. aasta otsus MEPC 94(46), mis jõustub 1. septembril 2002” viitega “4. detsembri 2003. aasta otsus MEPC 111(50), mis jõustub 4. aprillil 2005”;
b)
punktile 7 lisatakse järgmine lause:
“kõik liigi 2 naftatankerid varustatakse kaitstult paigutatud eraldatud ballastitankidega (SBT/PL)”;
c)
punkt 10 asendatakse järgmisega.
“10)
topeltpõhja ja -parrastega naftatanker -
a)
naftatanker, mille kandevõime on 5 000 tonni või rohkem ja mis vastab MARPOL 73/78 I lisa määruse 13F topeltpõhja ja -parraste või samaväärsetele konstruktsiooninõuetele või MARPOL 73/78 I lisa määruse 13G nõuetele; või
b)
naftatanker, mille kandevõime on 600 tonni või rohkem, kuid vähem kui 5 000 tonni ja mis on varustatud MARPOL 73/78 I lisa määruse 13F lõike 7 punkti a sätete kohaselt topeltpõhjaga paakidega või ruumidega ja määruse 13F lõike 3 punkti a kohaselt küljetankide või -ruumidega ning mis vahemaa w osas vastab MARPOL 73/78 I lisa määruse 13F lõike 7 punktis b osutatud nõudele;”.
2)
Artiklis 6 asendatakse viide “27. aprilli 2001. aasta otsus MEPC 94(46)” viitega “27. aprilli 2001. aasta otsus MEPC 94(46), viimati muudetud 11. oktoobri 2002. aasta otsusega MEPC 99(48) ja 4. detsembri 2003. aasta otsusega MEPC 112(50)”.
3)
Artiklis 11 asendatakse viide “otsused MEPC 94(46) ja 95(46)” viitega “otsus MEPC 111(50) ja otsus MEPC 94(46), viimati muudetud otsusega MEPC 99(48) ja otsusega MEPC 112(50)”.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. detsember 2004

Labels: 7
8
20